**RODINNÉ PRÁVO**

Výučba: 3. Bc. ročník, letný semester

Vyučuje: JUDr. Lucia Danišovičová, PhD.

Na každý seminár je potrebné si priniesť aktuálne a nekomentované znenie Zákona o rodine.

**Harmonogram výučby a sylabus predmetu**

**24.02.2023 (3 hodiny)**

1. Právne predpisy rodinného práva. Proces europeizácie a internacionalizácie rodinného práva. Medzinárodné dohovory. Úloha ESĽP - Právo na rešpektovanie súkromného a rodinného života: významné princípy z judikatúry Európskeho súdu pre ľudské práva. Haagsky Dohovor o občianskoprávnych aspektoch medzinárodných únosov detí, Obvyklý pobyt dieťaťa a jeho znaky. Nariadenie Brusel IIa. Dohovor o právach dieťaťa.

Základné zásady rodinného práva a zákona o rodine. Všeobecne o zásadách. Zásada záujmu dieťaťa s účinnosťou od 1.1.2016. Medzinárodnoprávne a ľudsko-právne ukotvenie zásady. Vnútroštátne ukotvenie zásady a jej legislatívne východiská. Jedinečnosť dieťaťa a flexibilita pojmu záujem dieťaťa. Stručne k jednotlivým kritériám. Ostatné zásady.

Pojem a predmet rodinného práva. Miesto rodinného práva v systéme súkromného práva. Charakteristické znaky rodinnoprávnych vzťahov.

2. Vznik a obsah manželstva. Snúbenectvo v slovenskom práve. Podmienky vzniku manželstva. Postup pred uzavretím manželstva. Uzavretie manželstva (sobáš).

Forma uzavretia manželstva. Občiansky sobáš. Cirkevný sobáš. Konzulárny sobáš. Uzavretie manželstva zástupcom.

Práva a povinnosti manželov. Následky uzatvorenia manželstva.

Neplatnosť manželstva. Zdanlivosť uzavretia manželstva.

**03.03.2023**

3. Rodičovské práva a povinnosti. Všeobecne o právach a povinnostiach rodičov a detí. Výchova dieťaťa. Zastupovanie dieťaťa. Správa majetku dieťaťa rodičmi. Opatrovník pre správu majetku dieťaťa
(majetkový opatrovník).

Ďalšie práva a povinnosti rodičov a detí. Styk rodičov s dieťaťom.[[1]](#footnote-1) Určenie mena a priezviska dieťaťa.

Nezhody medzi rodičmi

4. Zánik manželstva a jeho právne následky. Zánik manželstva smrťou jedného z manželov. Zánik manželstva rozvodom. Podmienky rozvodu.

Úprava práv a povinností rodičov k maloletým
deťom na čas po rozvode. Právne následky zrušenia manželstva rozvodom. Zverenie dieťaťa do starostlivosti jednému z rodičov po rozvode. Striedavá osobná starostlivosť. Spoločná starostlivosť. Styk s blízkymi osobami.

Úprava výkonu rodičovských práv a povinností nezosobášených párov.

Sociálna kuratela detí. Úloha orgánu sociálnoprávnej ochrany detí.

**10.03.2023**

5. Zásahy štátu do výkonu rodičovských práv. Výchovné opatrenia. Sociálna kuratela detí.

Náhradná starostlivosť (náhradná osobná starostlivosť). Podmienky vzniku náhradnej osobnej starostlivosti. Obsah náhradnej osobnej starostlivosti. Zánik náhradnej osobnej starostlivosti.

Pestúnska starostlivosť. Podmienky vzniku pestúnskej starostlivosti. Obsah pestúnskej starostlivosti. Zánik pestúnskej starostlivosti.

Ústavná starostlivosť. Judikatúra Európskeho súdu pre ľudské práva vo veciach zásahov štátu do výkonu rodičovských práv v krajinách Európy.

6. Poručníctvo a opatrovníctvo. Výkon opatrovníctva a poručníctva orgánom sociálnoprávnej ochrany detí a sociálnej kurately a kolízny opatrovník.[[2]](#footnote-2)

7. Všeobecné otázky výživného. Pojem a druhy vyživovacích povinností. Vznik vyživovacej povinnosti. Rozsah vyživovacej povinnosti. Zánik vyživovacej povinnosti.

Jednotlivé druhy vyživovacích povinností. Vyživovacia povinnosť rodičov k deťom. Vyživovacia povinnosť detí k rodičom. Vyživovacia povinnosť medzi ostatnými príbuznými.

Vyživovacia povinnosť medzi manželmi. Príspevok na výživu rozvedeného manžela. Príspevok na výživu a úhradu niektorých nákladov nevydatej matke .

**17.03.2023**

8**.** Určenie rodičovstva. Určenie a zapretie materstva. Určenie otcovstva. Otcovstvo manžela matky. Otcovstvo určené súhlasným vyhlásením rodičov. Otcovstvo určené súdom.

Zapretie otcovstva. Zapretie otcovstva manžela matky. Zapretie otcovstva určeného súhlasným vyhlásením rodičov. Zapretie otcovstva na návrh dieťaťa.

9. Osvojenie. Všeobecne o osvojení. Podmienky osvojenia. Podmienky na strane osvojenca. Podmienky na strane osvojiteľa. Súhlas oprávnených osôb na osvojenie. Predosvojiteľská starostlivosť. Vznik osvojenia. Právne následky osvojenia. Zrušenie osvojenia. Medzištátne osvojenia.

**Podmienky hodnotenia:** Písomná skúška vo forme testu.

1. Fiala proti Českej republike z 18. júla 2006; Pedovič proti Českej republike zo dňa 18. júla 2006; Drenk proti Českej republike zo dňa 4. septembra 2014; Kapr proti Českej republike zo dňa 28. marca 2006; Zavřel proti Českej republike zo dňa 18. januára 2007). [↑](#footnote-ref-1)
2. § 20 - 23 zákona č. 305/2005 Z.z. o sociálnoprávnej ochrane detí a o sociálnej kuratele [↑](#footnote-ref-2)